Sri Sultan Hamengkubuwana V  (Jawa: ꦯꦸꦭ꧀ꦡꦤ꧀ꦲꦩꦼꦁꦑꦸꦨꦸꦮꦟ꧇꧕​) utawa Radèn Mas Gathot Menol iku sultan kalima Kasultanan Ngayogyakarta. Radèn Mas Gathot Menol lair ing Ngayogyakarta, 20 Agustus 1821 lan séda ing Ngayogyakarta, 5 Juni 1855. Sultan Hamengkubuwana  jumeneng nata wiwit tanggal 19 Dhésèmber 1823-17 Agustus 1826, lan sabanjuré wiwit 17 Januari 1828-5 Juni 1855 sing diselingi déning papréntahan Hamengkubuwana II amarga kaanan pulitik ora ajeg nalika semana.

Riwayat Papréntahan 
Asma asli Sri Sultan Hamengkubuwana V yaiku Gusti Radèn Mas Gathot Menol, putra kaping enem Hamengkubuwana IV kang lair  tanggal 24 Januari 1820 saka pramèswari Gusti Kangjeng Ratu Kencana. Nalika rumaja panjenengané wus antuk gelar Pangéran Mangkubumi. Panjenengané uga antuk pangkat Létnan Kolonèl taun 1839 lan pangkat Kolonèl taun 1847 saka pamaréntah Hindhia Walanda. Jumeneng natané diwiwiti taun 1823 kamangka lairé nalika taun 1820, mula Sultan Hamengkubuwana V miwiti jumeneng natané awit umur 3 taun.

Hamengkubuwana V nyerakaké sesambungan antarané Kraton Ngayogyakarta lan papréntahan Hindhia Walanda kang kebawah Krajan Walanda, murih nindakaké taktik perang pasif, yaiku panjenengané ngadhemaké gègèran klawan tanpa ana wutahing getih. Sri Sultan Hamengkubuwana V kepéngin sesambungan antarané kraton lan pamaréntah Walanda bisa padha-padha mbathèni, saéngga bisa mujudaké ayem tentreming masarakat ing tlatah Ngayogyakarta.

Gladri foto

Deleng uga 

 Pratélan ratu Mataram Anyar
 Kasultanan Ngayogyakarta

Pranala njaba 
 
 HB V - Genealogy

Kapustakan 
 M.C. Ricklefs. 1991. Sajarah Indonesia Modern (terj.). Yogyakarta: Gadjah Mada University Press
 Purwadi. 2007. Sajarah Raja-Raja Jawa. Yogyakarta: Media Ilmu

Lair 1820
Pati 1855
Wong saka Ngayogyakarta
Sultan Ngayogyakarta